
MARWNAD, &c: 


1 O pa fodd yn awr y gallaf 
Fi wneyd gorchwyl o'r fath hwn,— 
Sef i draethu 'rhyn fu'n achos 
Fod fy nghalon i dan bwn: 
'Rhyn a'm gwnaeth i ddŵys alaru 
Ydoedd colli enwog wr, 
A. fu'n gwylio muriau Seion, 
Ac yn sefyll ar ei thwr. 


2 Enw'r gwyliwr oedd J ohn Thomas, 
Aberteifi, dirion le, 
Ymadawodd, do, oddiyma, 
Dianc wnaeth i dey rnas ne” 
Y mae 'rniawr yn canu'n hwy TH 
I'w Dywysydd ffyddlon, cu, 
Am ei arwain trwy'r anialwch. 


I wlad Canaan ddedwydd, fry. 


3._E drafaelodd yn ddiorphwys 
Tra bu gyda ni yn byw, 

Ac ymdrechodd, er pob gelyn, 
Gadw deddfau glân ei Dduw: 

Ond ni feiddiwyf ddweyd na meddwl 
Fod yr anwyl, hynod ddyn 

Yn ddibechod,—yr oedd hwnw 
Wrth ei enaid ef yn nglŷn, 

4 Ond mi feiddiaf ddwcyd yn e glur, 
Fod e'n Gristion enwog iawn ; 
Dan ddylanwad pur yr Ysbryd, 
_ Gwelwyd ef yn flaenor llawn : 
O am gael yr anian santaidd 
Oedd mewn meddiant ganddo ef, 
Fel y gallom ninnau gyrhaedd 
Yn y diwedd deyrnas nef. 


5 Lle diweddaf bu'n pregethu 
Oedd yn Nghapel Pen -y-dre',— 
Yn wir danbaid y llefarai,— 
Synai pawb o fewn i'r lle ' 
Wrth fyn'd adr ef y dywedid 
Gan y rhai a'i clywsant ef, 
“* O mor wrol oedd John Thomas 
“Vn traddodi geiriau'r nef; 


o. “Mae ein gobaith y caiff aros 
“EUO gyda ni yn hir, 

o Am ei fod yn un o'r goreu 

O'n pr 'egethwyr yn y Sîr: 

“* Tirion dad, cynghorwr ffyddlon 
ATI flynyddau fu i ni,— 

“* O na allem fod yn ddynion 
“* Tebyg i'n hen Batriarch cu.” 


7 Ond 'mhen 'chydig iawn o ddyddiau, 
Yn ddirybydd daeth i'n clyw, 
Fod. ei enaid wedi hedeg 
Ffwrdd ar aden at ei ddw: 
Ac yn monwent Aberteifi 
Rho'w'd ei babell bridd i lawr; 
Yno gorwedd heb ddihiino, 


Hyd nes cano'r udgorn mawr. 


8 Fe'i hebryngwyd yno'n barchus, 
Gan drigolion gwlad a thre” ; 
Llu yn drist wrth fedwl claddu 
_ Gwr defnyddiol fel efe: 
Ond mi dd'wedaf, heb betruso, 
I ni roi ei gorff ìi lawr, 
Mewn gwir obaith cael ei weled 
Etto gyda'r Arglwydd mawr. 

9 D'wedai pawb yn ol ei gladdu, 
Obry yn y ddaear ddu, 
“* O na fuasem ni môr barod 
““Ifyn'd ynaag oe't ti: 
““ Colled gawsom olli golli'th 
“* Gwmni hygar 'nawr o'n plith ; 
“* Ond mae genyt well eymdeithion 
“* Yn y wlad lle byddi byth.” 
10 Ceredigion, beth yw'r meddwl 
Dwys sydd genych chwi yn awr, 
Wrth wel'd milwyr dewr yn syrthio 
Yn eich byddin fach i lawr : 
Cwympodd, cwympodd Eben Morris 
O Dwrgwyn, y cadarn gawr! 
Wedi hyny Jenkin Davies, 
Yn eì ymyl, aeth i lawr! 
îl Ac hyd heddyw y mae'r rhyfel 
Yn parbau mewn poethder mawr, 
N es mae llawer milwr dewrwych, 
Yn y gâd yn syrthio lawr : 
A'r diweddaf oll o honynt,— 
Un na fu ei well erioed, 
Gwympwyd gan deyrn angeu creulawn,— 
'Nawr y mae o dan ei droed! 
12 Dewin doeth, a gwrol hefyd, 
Fu John Thomas yn ei oes, 
FE bregethai mewn modd eglur 
Am haeddiannau Dwyfol loes ; 
A dangosai gariad Duwdod 
At bechadur euog, trist, 
Trwy rinweddau aberth perffaith 
E1 anwyl-Fab, Iesu Grist, 


13 Ei dda amcan oedd yn oestad, 
Pan yn cwrdd â'r ddynol hîl, 
Oedd i achub eu heneidiau, 
Ac i'w troi i'r llwybr cul: 
Meddai ar y fath deimladau 
At ei gyd-bechadur gwan, 
Fel y gwnelai 'rhyn a allai 
Er ei gynal ef i'r lan. 





5 

ì4.Ni adawai unrhyw bechod 
Heb ei nodi'n hyf i ma's, 

Fe'i dangosai yn ddiofn 
Yn ei liwiau duon, câs: 

Ni wenieithai i'w wrandawyr, 
Byddent hwy yn wych neu wael, 

E ddywedai, “ Os na chredwch, 
Yn druenus rhaid eicb cael.” 


15 Fel pregethwr, yn ddiamau, 
Yr oedd ef yn drefnus iawn, 
Yr oedd ganddo ef bregethau 
A ddynodent feddwl llawn : 
FE ddangosai ei holl bethau 
Fel gwych berlau gwell nag aur, 
Fel nas gall'sai'r llygad craffa 
Ganfod sothach mewn un gair! 


16 Pan y byddai ar ei deithiau, 
Yn cyhoeddi 'fengyl gras, 
Fe'i ystyrid fel tywysog 
Oddiwrth Dduw yn d'od i ma's: 
Dysgedigion a ymdyrent 
Yn dra phrysur tua'r lle 
Byddai Thomas, Aberteifi, 
Yn pregethu geiriau'r ne' : 
17 A chaent glywed pethau ganddo 
Pan y byddai'n myn'd yn mla'n,— 
Pethau buddiol, pethau pwysig, 
Pethau da a ddalient dân : 
Nid oedd ganddo lais taranllyd, 
Ond e dd'wedai yn dra rhwydd,— 
A'i ymadrodd wrth bregethu, 
Oedd wirionedd yn eu gŵydd. 
18 Braidd y gallaf fyn'd i unman 
Nad wy'n clywed galar trist, 
Pan y sonir am farwolaeth 
Y gwas enwog hwn i Grist: 
Mae Pregethwyr a Blaenoriaid 
Yn och'neidio dan eu clwy', 
Ac yn llefain am gael deu-parth 
O'i ddoeth ysbryd iddynt hwy. 

19 Esgusodwch mod i'n crwydro 
Yma thraw wrth hyn o waith, 
Nid peth hawdd yw d'wedyd gormodd 
Am ei holl rinweddau maith: 
'Rwy'n appelio at y miloedd 
Ga'dd y fraint o'i glywed ef, 
Onid oedd yn wr rhagorol ? 
Hyny'n ddiau yw eu llef. 


20 Nid wyf fi yn awr yn cofio 
Clywed undyn, fu neu sy', 
Yn anturio dweyd am dano 
Unrhyw air ag nad oedd gu: 
Yn yr Eglwys bu'n arosol, 
Am flynyddau hynod faith, 
Clywir hwy bob pryd yn canmol 
Ei rinweddol, dduwiol daith. 


21 Yn ylle y bu'n preswylio 
Am ei oes, tra yn y byd, 

Nid oedd duwiol nac annuwiol 
Heb ei barchu ef i gyd: 

Y rhai olaf pan ei cwrddent 
Âr yr heol mewn rhyw le, 

A edrychent sut ymddygent, 
Pan yn agos atto fe, 


22 Mi ddychmygaf clywaf ofyn 
Gan ryw un wrth ddarllen hyn, 
Pa fodd ca'dd y fath ddylanwad 
Ar bob dyn; ond ydyw'n syn? 
A oedd ganddo ef hardd gerbyd” 
Idd ei garioi bob lle? 
Ac os felly, pa ryfeddod 
Gwel'd ei barch gan wlad a thro'? 


298 Anwyl gyfaill, aros, gwrandaw, 
A chei wybod gwir yn awî, 
Ni bu yn ei feddiant gerbyd 
Tra bu ymaar y llawr: 
A thebygwyf gallaf atteb 
Dy ofyniad yn ddifraw,— 
Ei dduwioldeb oedd yr achos 
O'i holl barch ef yma thraw. 

24 Ol John Thomas,—gwynfydedig 
Oeddit.yma gyda ni, 
Ond mwy felly ydwyt heddyw 
Yn y nefoedd ddysclaer, fry: 
Ti ge'st yma lawer cyfaill 
I dy garu'n anwyl iawn ; 
Ond yn awr yr wyt yn nofio 
Yn y môr o gariad llawn! 


25 Os co'st fath dderchafiad yma 
Gan bawb dynion, fawr a mân, 

Pan oedd llygredd yn dy galon, 

. Ac nad oeddit hanner glân, 

Beth a gei di dderbyn yna, 

.. Llenad oes neb yn byw ond Saint; 

Pawb yìi canu, pawb-yn canmol 
Gwaed yr Oen mewn uchel fraint. 

26 Braidd na dd'wedaf it gael eistedd 

. Ar orsedd-fainc uchel iawn ; 

Man i syllu mewn rhyfeddod 

_ Ar y Prynwr mawr eì ddawn: 

Yr wyt 'nawr yn mysg angylion, 
Telynorion heirdd y nef, 

Ac yn mhlith y Seintiau gwynion,— 
Oll yn cânu “ IDDO EF.” 

27 D'wed a welaist yn ngwlad Gwynfa 
Rai o ddewrion Cymru fach ? 

A yw "rliai fu'n afiach yma, 
Yna oll yn gwbl iach ? 

D'wed a welaist rai o'r gorlan 
Ag oedd genyt ar y llawr, 

'Rhai fu dan dy gyfarwyddyd, 
Pan yn ngwlad y cystudd mawr? 

28 D'wed a welaist rai o'th frodyr 
A 'madawsant 0 dy fla'n ? 

D'wed a welaist Charles DU Bala, 
Yna'n dechfeu ar ei gân? 

Hefyd, Charles o Dref Caerfyrddin; 
A fu'n enwog ar y llawr ? 

Y mae yna, mi i feddy iaf, 
Ddigon idd ci feddwl mawr. 

29 Yn mha fân y mae yr enwog 
Rowlands o Langeitho, wy's ? 
A oes ganddo yna delyn 
Sydd yn swnio trwy'r holl lys? 
E fu ef yn ffyddlon yma 
Yn ymboeni yn y gaìr; 
'Nawr mae'n gwel'd yn ddigon amlwg, 
"Rhwn fu gynt ar luniau Mair. 
30 D'wed a welaist ar uchel-fainc 
John Elias, gynt o Fôn ; 
Ebenezer Richards hefyd ? 
Âm y rhai'n yn hir bydd son : 
David Griffiths, gynt o Lantwd, 
A D. Evans, Ffos-y-ffin ; 
Rhai oedd i ni yn dra anwyl, 
Fel yr oeddit ti dy hun ? 
31 Hefyd, Christmas Evans enwog, . 
?Rhwn aaeth o'r byd i fyw; 
Daniel Evans, Cappel Drindod, 
'Nawr s'yn gwledda gyda'u Duw: 
Hoff John Evans o Llwynffortyn,— 
Williams ddawnus o'r Wern gynt, 
A John Jones, Treffynon hefyd, 
Fuant yma ar eu hynt. 
32 Mi ro'f heibio 'nawr ìi holi 
Gofyniadau o'r fath hyn,— 
Cawsant oll adnabod Iesu 
Yn gwmpeini yn y glŷn: 
Y maent heddyw yna'n fintai, 
A myrddiynau gyda hwy, 
Yn moliannu uwch angylion 
Am rinweddau marwol glwy'. A 





Isaac Thomas, Argraffydd, Heol-Fair, Aberteifi, 





